Ła sociołozia ła xe ła disiplina che studia łe struture e łe regołe sociałi e i procesi che unise łe persone, intexe mìa solo come individui, ma anca come conponenti de asociasion, grupi e istitusion. Secondo ła definision tipica che se cata in tei łibri, ła sociołozia ła xe el studio de ła vita sociałe dei omeni, dei grupi de omeni e de łe società. Ła sociołozia la se interèsa del nostro conportamento come èseri sociałi; cosita el só canpo de studio el va dal'anałisi dei brevi contàti, par strada, tra xente che gnanca se conóse, fin al studio dei procesi sociałi del mondo intiéro. Ła paroła sociołozia ła xe stà inventà da Auguste Comte inte el 1838, dal latin e dal greco .